b'\n_START_ARTICLE_\nAir Namibia\n_START_SECTION_\nHistorie\n_START_PARAGRAPH_\nAir Namibia blei oppretta i 1946. Ruteflygingene starta i 1948. F\xc3\xb8rst gikk selskapet under navnet South West Air Transport, som seinere blei til Southwest Airways. I 1978 gikk selskapet sammen med Namib Air og fortsatte flygingene med dette selskapets navn. I forbindelse med Namibias uavhengighet fikk selskapet navnet Air Namibia i 1991._NEWLINE_Selskapet er offentlig eid og den namibiske staten eier alle aksjene.\n_START_SECTION_\nRuter\n_START_PARAGRAPH_\nI tillegg til innenriksruter, flyr selskapet til destinasjoner i ni land i Afrika og Europa (juli 2015). Selskapet flyr til Luanda i Angola, Maun i\xc2\xa0Botswana, Accra i Ghana, Johannesburg og Cape Town i S\xc3\xb8r-Afrika, Lusaka i Zambia, Harare og Victoria Falls i Zimbabwe. Det eneste reisem\xc3\xa5let utenfor Afrika er Frankfurt i Tyskland. Innenriks trafikkerer Air Namibia byene Katima Mulilo, Luderitz, Ondangwa, Oranjemund, Rundu og Walvis Bay.\n_START_SECTION_\nFlyfl\xc3\xa5te\n_START_PARAGRAPH_\nFlyfl\xc3\xa5ten best\xc3\xa5r av Airbus A330-200, Airbus A319-100 og Embraer ERJ 135 (juli 2015).'